Diari Oficial de la Generalitat Valenciana


Sumari del DOGV 8315, del 12-06-2018 (2018/5482)

RESOLUCIÓ de 31 de maig de 2018, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'acord de modificació del text del Conveni col·lectiu de la Fundació FOREM PV (82049740885593).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5482


Data del document
:   31-05-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 31 de maig de 2018, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'acord de modificació del text del Conveni col·lectiu de la Fundació FOREM PV (36320813074107). [2018/5482]  
Vista l'acta de l'acord de modificació del text del Conveni col·lectiu de la Fundació FOREM PV, per motius d'adaptació a la nova normativa pel que fa a la justificació de despeses dels cursos subvencionats per les administracions públiques, subscrit, de part empresarial, per representants de l'empresa FOREM PV, i, de part dels treballadors, per cinc treballadors de l'empresa FOREM PV, en representació de la totalitat dels treballadors i treballadores afectats per aquest conveni col·lectiu, i de conformitat amb el que disposa l'article 90, apartats 2 i 3, del text refós de la Llei de l'Estatut dels Treballadors, aprovat pel Reial decret legislatiu 2/2015, de 23 d'octubre, l'article 2 del Reial decret 713/2010, de 28 de maig, sobre registre i dipòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que estableix l'article 51.1 de l'Estatut d'Autonomia de la Comunitat Valenciana, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i dipòsit de l'acord.  
  
Segon  
Disposar que es publique en el Diari Oficial de la Generalitat Valenciana.  
  
València, 31 de maig de 2018.- El subdirector general de Relacions Laborals: Juan Ignacio Soler Tormo.  
  
  
València, 11 de desembre de 2017  
  
Reunits, d'una banda, la representació de l'empresa FOREM PV i, de l'altra, els representants dels treballadors i treballadores, sent-ne les 10.00 hores, citats dins del termini establit i en la forma escaient en data 11 de desembre, amb motiu de l'obertura de la comissió negociadora del conveni col·lectiu d'empresa, la vigència del qual es troba dins del període de pròrroga per no mediar denúncia dins del termini, i d'acord amb el que estableixen els articles 87 i 88 de l'Estatut dels Treballadors i dins del termini previst en l'article 89 de l'esmentada norma  
  
ACORDEN  
  
Primer  
La constitució de la comissió negociadora del conveni col·lectiu es compondrà de les persones següents:  
Per la representació de l'empresa:  
- Joan Calatayud Calatayud  
- Ana María García Alcolea  
- Inmaculada Martínez Cañada  
En substitució de:  
- Raül Alcocel Masset  
- Joan Calatayud Calatayud  
- Ana María García Alcolea  
I totes aquestes persones han sigut baixa en la condició esmentada per la finalització del mandat congressual o baixa en la representació societària.  
Per la representació legal de les treballadores:  
- Reyes Rodríguez Illescas  
- Sara López López  
- Olga Conesa García  
- M.ª Desamparados Fernández Gimeno  
- Verónica López Cozar  
En substitució de:  
- Ana M.ª Albelda Piqueras  
- Eliseo Orden Canñizares  
- M.ª Isabel López Olaya  
- Montserrat Fuster Criado  
- M.ª Pilar Sánchez Vicente  
- Francisco Burgos Zorrilla  
I totes aquestes persones han sigut baixa en la relació laboral que les vinculava a la fundació.  
  
Segon  
Que la comissió negociadora queda constituïda de la manera següent:  
Per la representació empresarial:  
- Joan Calatayud Calatayud  
- Ana María García Alcolea  
- Inmaculada Martínez Cañada  
Per la representació dels treballadors:  
- Reyes Rodríguez Illescas  
- Sara López López  
- Olga Conesa García  
- M.ª Desamparados Fernández Gimeno  
- Verónica López Cozar  
I totes aquestes persones amb la capacitat i legitimitat establida en l'article 88 del Reial decret 2/2015, de 23 d'octubre, pel qual es regula el text refós de l'Estatut dels Treballadors, les quals representen a la totalitat dels treballadors i treballadores afectades per aquest conveni col·lectiu i a la totalitat de la direcció de l'empresa.  
  
Tercer  
Que per motius d'adaptació a la nova normativa, pel que fa a la justificació de les despeses dels cursos subvencionats per les administracions públiques, es modifica, de mutu acord, l'article 19 del Conveni col·lectiu de FOREM PV, l'apartat personal docent. La nova redacció queda així:  
  
Jornada (text anterior)  
Durant la vigència d'aquest conveni s'estableix una jornada anual de 1.596 hores per al personal no docent.  
  
Jornada (text modificat)  
Durant la vigència d'aquest conveni s'estableix una jornada anual de 1.596 hores per al personal no docent.  
El personal docent farà una jornada de 1.370 hores anuals, i cal indicar que, com a norma general, és un 80 % jornada lectiva i un màxim de 20 % com a preparació, tutories, seguiment, avaluació i funcions pròpies del personal docent.  
  
  
Personal docent (text anterior)  
La jornada laboral del personal docent durant la vigència d'aquest conveni és l'establida en l'apartat anterior d'aquest article. De la jornada esmentada s'ha de destinar, com a norma general, un 71,43 % a la impartició de cursos com a hores lectives, i la resta de la jornada laboral s'ha d'utilitzar a la realització de les tasques pròpies de la docència, com ara reunions de departament, claustres, omplir la documentació inherent a les accions formatives i qualsevol altra activitat relacionada amb la docència.  
Per necessitats de les programacions, es pot ampliar la jornada lectiva, informant-ne prèviament la representació legal de les persones treballadores.  
El personal contractat a temps parcial per a impartir cursos ha de realitzar les tasques pròpies de la docència de forma proporcional al període contractat.  
En aquelles localitats on els dies festius locals coincidisquen amb el període establit de vacances, es canviaran per uns altres dies laborables de mutu acord entre els treballadors i treballadores afectats i la fundació.  
  
En la confecció del calendari laboral i dels horaris de cada any s'ha de tindre en compte la distribució dels dies festius oficials i locals que hi corresponguen, i es poden acordar cada any unes altres festes que han de tindre la consideració de recuperables per excés de jornada.  
  
Personal docent (text modificat)  
La jornada laboral del personal docent durant la vigència d'aquest conveni és l'establida en l'apartat anterior d'aquest article. De la jornada esmentada s'ha de destinar, com a norma general, un 80 % a la impartició de cursos com a hores lectives, i la resta de la jornada laboral s'ha d'utilitzar a la realització de les tasques pròpies de la docència, com ara reunions de departament, claustres, omplir la documentació inherent a les accions formatives, tutories, avaluació i preparació de classes i/o qualsevol altra activitat relacionada amb la docència. De les 30 hores setmanals de mitjana que estableix aquest conveni, el total màxim d'hores a realitzar pel docent, segons el que s'ha detallat més amunt, és:  
  
- 25 hores lectives setmanals, que corresponen al 80 % de la jornada màxima total.  
- 5 hores de preparació setmanals, que corresponen al 20 % de la jornada màxima total.  
Per necessitats de les programacions, es podrà ampliar la jornada lectiva, informant-ne prèviament la representació legal de les persones treballadores, sempre que no se superen les 35 hores màximes de jornada laboral.  
El personal contractat a temps parcial per a impartir cursos ha de realitzar les tasques pròpies de la docència de forma proporcional al període contractat.  
En aquelles localitats on els dies festius locals coincidisquen amb el període establit de vacances, es canviaran per uns altres dies laborables de mutu acord entre els treballadors i treballadores afectats i la fundació.  
  
En la confecció del calendari laboral i horaris de cada any s'ha de tindre en compte la distribució dels dies festius oficials i locals que hi corresponguen, i es poden acordar cada any unes altres festes que han de tindre la consideració de recuperables per excés de jornada.  
  
Quart  
Que per motius d'adaptació a la nova normativa pel que fa a la justificació de despeses dels cursos subvencionats per les administracions públiques, es modifica, de mutu acord, l'article 24 del Conveni col·lectiu de FOREM PV, pel que fa a les retribucions del personal docent. La nova redacció queda així:  
  
Article 24. Retribucions (text anterior)  
El personal no docent serà retribuït de forma mensual basant-se en la taula de salaris que consta com a annex I.  
El personal docent de Formació Professional per a l'ocupació serà retribuït basant-se en les taules de salaris que consten com a annex II.  
En les retribucions de les taules indicades estan incloses les parts proporcionals de pagues extres. En el mateix sentit, ha d'estar inclosa la indemnització per finalització de contracte i la resta d'obligacions retributives previstes en la legislació vigent.  
El salari de les persones contractades com a docents de Formació Professional, dirigida preferentment a persones desocupades, s'ha de correspondre amb els nivells que tenen establits les administracions públiques en els seus acords. Aquests nivells atenen al nivell formatiu, al grau de dificultat i a les funcions que cal realitzar establits en la normativa esmentada i que es corresponen, en cada cas i moment, amb les taules annexes.  
El personal no docent pot sol·licitar bestretes a compte del salari mensual per un valor de fins al 50 % del salari net a percebre.  
El treballador o treballadora no docent de caràcter fix que en preste els serveis amb més d'un any d'antiguitat en la fundació, pot demanar un préstec de fins a tres mensualitats que caldrà tornar en un any, a raó d'una quantia fixa mensual. El personal no docent amb contracte eventual pot sol·licitar-lo sempre que la devolució de la totalitat del préstec es realitze dins del període que resta des del dia que se li lliure fins a la finalització del contracte.  
Per necessitats dels convenis de col·laboració o acords implícits amb entitats externes privades o públiques, la fundació podrà contractar amb els salaris dels convenis de col·laboració indicats.  
  
Article 24. Retribucions (text modificat)  
El personal no docent serà retribuït de forma mensual basant-se en la taula de salaris que consta com a annex I.  
El personal docent de Formació Professional per a l'ocupació serà retribuït basant-se en les taules de salaris que consten com a annex II.  
En les retribucions de les taules indicades estan incloses les parts proporcionals de pagues extres. En el mateix sentit, ha d'estar inclosa la indemnització per finalització de contracte i la resta d'obligacions retributives previstes en la legislació vigent.  
El personal no docent pot sol·licitar bestretes a compte del salari mensual per un valor de fins al 50 % del salari net a percebre.  
El treballador o treballadora no docent de caràcter fix que en preste els serveis amb més d'un any d'antiguitat en la fundació, pot demanar un préstec de fins a tres mensualitats a tornar en un any, a raó d'una quantia fixa mensual. El personal no docent amb contracte eventual pot sol·licitar-lo sempre que la devolució de la totalitat del préstec es realitze dins del període que resta des del dia que se li lliure fins a la finalització del contracte.  
Per necessitats dels convenis de col·laboració o acords implícits amb entitats externes privades o públiques, la fundació podrà contractar amb els salaris dels convenis de col·laboració indicats.  
  
  
ANNEX II  
Taula retributiva  
  
Professor/a de Formació Professional per a:  
- Formació Professional per a treballadors/es en actiu: 25 euros/hora.  
- Formació privada/oposicions: 22,50 euros/hora.  
- Formació Professional per a desocupats/ades:  
  
Formació ocupacional  
Nivells P/hora laboral   
1 26,00 El mòdul econòmic de les taules de finançament SERVEF, SEPE... és igual o inferior a 6,1 euros.  
2 33,40 El mòdul econòmic de les taules de finançament SERVEF, SEPE... del curs és superior a 6,1 euros.